หมอมิ้ง ไปอิหร่านหนุนปตท.ลงทุนน้ำมัน
กรุงเทพฯ- 16 ธ.ค.47น.พ.พรหมินทร์ เลิศสุริย์เดช รัฐมนตรีว่าการกระทรวงพลังงาน ระบุว่า จะเดินทางไปเยือนสาธารณรัฐอิสลามอิหร่าน เพื่อติดตามผลการขอรับสัมปทานการขุดเจาะและสำรวจแหล่งน้ำมัน ในวันที่ 17-20 ธ.ค.นี้ โครงการดังกล่าวเป็นความร่วมมือระหว่าง บริษัท ปตท. สำรวจและผลิตปิโตรเลียม จำกัด (มหาชน)และกระทรวงปิโตรเลียมอิหร่าน ตามที่บริษัทปตท. สำรวจและผลิตปิโตรเลียม(ปตท.สผ.) ได้ยื่นประมูลไปใน แปลง 4 Khoramabad และแปลงที่ 14 Saaeh ซึ่งขณะนี้ทางอิหร่านอยู่ระหว่างการพิจารณา ทั้งนี้ทางกระทรวงปิโตรเลียมของอิหร่าน ต้องการให้ไทยเข้าไปร่วมพัฒนาแหล่งผลิตปิโตรเลียมในอิหร่าน โดย อิหร่านเป็นประเทศที่มีปริมาณน้ำมันในประเทศมากที่สุดเป็นอันดับ 2 ของโลกรองจากรัสเซีย โดยมีปริมาณน้ำมันกว่า 200-500 ล้านล้านลูกบาศก์ฟุตต่อวัน รัฐมนตรีพลังงานกล่าวว่า จะพิจารณาศึกษาการนำเข้าก๊าซธรรมชาติ LNG จากอิหร่าน และเชิญชวนบริษัทผู้ผลิตรถยนต์ และ บริษัทผู้ผลิตอุปกรณ์ ก๊าซ NGV ของอิหร่านมาลงทุนในประเทศไทยด้วย เพราะปัจจุบันรัฐบาลอิหร่านได้ให้ความสำคัญและสนับสนุนให้มีการใช้ก๊าซธรรมชาติในรถยนต์เกือบทั้งประเทศ และทำให้อุปกรณ์ในการติดตั้ง NGV มีราคาถูกกว่าประเทศไทยหลายเท่า รวมทั้งจะเจรจาซื้อน้ำมันจากอิหร่านเป็นราคาพิเศษ เนื่องจากน้ำมันจากอิหร่านมีกำมะถันสูง ซึ่งหากเป็นไปได้อาจมีการเจรจาขอซื้อในราคาที่ต่ำกว่าที่ประเทศอิหร่านขายประมาณ 1 ดอลลาร์ต่อบาร์เรล 
กรุงเทพฯ- 16 ธ.ค.47 น.พ.พรหมินทร์ เลิศสุริย์เดช รัฐมนตรีว่าการกระทรวงพลังงาน ระบุว่า จะเดินทางไปเยือนสาธารณรัฐอิสลามอิหร่าน เพื่อติดตามผลการขอรับสัมปทานการขุดเจาะและสำรวจแหล่งน้ำมัน ในวันที่ 17-20